OCEAN ปิดซิลลิ่ง! รับข่าวขาย PP ให้ “ชัชชญา ไตรตระกูลชัย” เข้าถือหุ้น 40%
OCEAN ปิดซิลลิ่ง! รับข่าวขาย PP ให้ "ชัชชญา ไตรตระกูลชัย" เข้าถือหุ้น 40% โดยราคาหุ้นปิดตลาดวันนี้ที่ระดับ 1.37 บาท เพิ่มขึ้น 0.31 บาท หรือ 29.25% สูงสุดที่ระดับ 1.37 บาท ต่ำสุดที่ระดับ 1.09 บาท ด้วยมูลค่าการซื้อขาย 103.41 ล้านบาท
13 มิ.ย. 2561

ผู้สื่อข่าวรายงานว่า ราคาหุ้น บริษัท โอเชี่ยน คอมเมิรช จำกัด (มหาชน) หรือ OCEAN ปิดตลาดวันนี้ที่ระดับ 1.37 บาท เพิ่มขึ้น 0.31 บาท หรือ 29.25% สูงสุดที่ระดับ 1.37 บาท ต่ำสุดที่ระดับ 1.09 บาท ด้วยมูลค่าการซื้อขาย 103.41 ล้านบาท

โดยราคาหุ้น OCEAN ปรับตัวขึ้นสูงติดเพดาน (Ceiling) ในระหว่างการซื้อขายระหว่างวันที่ระดับ 1.37 บาท หลังมีการรายงานข่าวเสนอขายหุ้นเพิ่มทุนให้แก่บุคคลในวงจำกัด (PP) คือ นางชัชชญา ไตรตระกูลชัย จำนวน 482.57 ล้านหุ้น ในราคาหุ้นละ 0.80 บาท คิดเป็นมูลค่า 386.05 ล้านบาท ซึ่งภายหลังการเพิ่มทุนครั้งนี้นางชัชชญา จะเข้ามาถือหุ้นในบริษัท 40% โดยมีวัตถุประสงค์เพื่อสนับสนุนแผนการขยายธุรกิจผลิตเชื้อเพลิงไบโอดีเซลของบริษัท
ตามการรายงานข่าวก่อนหน้านี้ : OCEAN ดึง “ชัชชญา” เก็บ PP กว่า 482 หุ้น เปิดทางสวมธุรกิจน้ำมันปาล์มเข้าตลาดฯ
 
 